# name
Diari d'una postguerra: La Vanguardia española (1939-1946)

# metadata.dc.description.abstract[].value
La Vanguardia, el veterà diari barceloní que al 2011 complirà 130 anys d'història, és una eina privilegiada per analitzar i comprendre la institucionalització del règim franquista a Catalunya, l'objectiu principal de la recerca portada a terme pels investigadors del Centre d'Estudis Històrics Internacionals de la Universaitat de Barcelona (CEHI-UB). El buidatge exhaustiu i sistemàtic del període 1939-1946, a partir de la col·lecció del diari dipositada a l'Arxiu Biblioteca del Pavelló de la República, permet reconstruir un escenari de postguerra que inclou tota mena d'afers i matèries, des de temàtiques polítiques i econòmiques fins a aspectes com la repressió franquista i la visió dels derrotats que preconitzava la dictadura, passant per un retrat de la Barcelona dels anys 40 que no s'oblida de fenòmens tan importants com la publicitat i el cinema. Per completar la reconstrucció d'aquest escenari de postguerra, elaborat arran de la recopilació de gairebé dos mil articles, s'ha incorporat al relat històric les valuoses i noves dades obtingudes dels butlletins d'informació, de caràcter reservat, de l'Estat major de la 41a divisió de la Capitania General de Catalunya. Els butlletins (maig 1945-octubre 1946) expliciten les veritables preocupacions dels militars colpistes, alhora que posen de manifest una realitat invisibilitzada a les pàgines de La Vanguardia. Així doncs, aquest llibre esdevindrà de segur una obra de referència per documentar els primers anys de la dictadura a casa nostra, gràcies a la combinació d'allò publicat per adoctrinar amb allò amagat per assegurar la supervivència del règim.

# metadata.dc.description.sponsorship[].value
Aquest estudi s’ha realitzat dins del grup de recerca «El franquisme a Catalunya: institucionalització del règim i organització de l’oposició (1938-1979) (2)», vinculat al Centre d’Estudis Històrics Internacionals (CEHI) de la Universitat de Barcelona; aprovat pel Ministeri de Ciència i Innovació dins del Pla Nacional de R+I+i (ref. HAR2009-10979).

# metadata.dc.source[].value
Llibres / Capítols de llibre (Centre d’Estudis Històrics Internacionals (CEHI-UB))

# metadata.dc.title[].value
Diari d'una postguerra: La Vanguardia española (1939-1946)